Oficiālais Vēstnesis L 099 , 16/04/2002 Lpp. 0017 - 0021



Komisijas Lēmums (2002. gada 12. aprīlis), ar kuru groza Lēmumus 2000/666/EK un 2001/106/EK attiecībā uz apstiprināto karantīnas punktu vai centru saraksta parauga ieviešanu putnu ievedumiem dalībvalstīs (izziņots ar dokumenta numuru C(2002) 1402) (Dokuments attiecas uz EEZ) (2002/279/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā [1], un kurā jaunākie grozījumi izdarīti ar Komisijas Lēmumu 95/176/EK [2], un jo īpaši tās 17. panta 3. punkta c) apakšpunktu un 18. panta 1. punkta ceturto ievilkumu, tā kā: (1) Komisijas Lēmumā 2000/666/EK [3], kurā jaunākie grozījumi izdarīti ar Lēmumu 2001/383/EK [4], noteiktas dzīvnieku veselības un sertifikācijas prasības attiecībā uz tādu putnu ievedumiem, kas nav mājputni, kā arī to karantīnas nosacījumi. (2) Dažas dalībvalstis saskaras ar praktiskām problēmām, īstenojot iepriekšminētos noteikumus attiecībā uz ievedumiem, jo īpaši robežkontroles punkta procedūru, sakarā ar to, ka trūkst informācijas par citās dalībvalstīs apstiprinātajiem karantīnas punktiem vai centriem. (3) Tādēļ ir nepieciešams, ka dalībvalstis izstrādā apstiprināto karantīnas punktu un centru sarakstu un nosūta to Komisijai un dalībvalstīm. (4) Komisijas Lēmumā 2001/106/EK [5] noteikts paraugs sarakstam, kur uzskaitīti dzīvu dzīvnieku savākšanas centri, spermas savākšanas centri un embriju savākšanas grupas dalībvalstīs, kā arī tas, kā nosūtāmi minētie saraksti; minētā lēmuma darbības joma būtu jāpaplašina, iekļaujot tajā apstiprinātos karantīnas punktus vai centrus tādu putnu ievedumiem, kas nav mājputni. (5) Attiecīgi jāgroza Lēmumi 2000/666/EK un 2001/106/EK. (6) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmumu 2000/666/EK groza šādi: 1. Tekstu 2. panta 4. punktā aizstāj ar šādu tekstu: "Putnus pārved uz apstiprinātu karantīnas punktu vai centru, kas iekļauts 2. panta 5. punktā noteiktajā sarakstā, un importētājs sniedzis par karantīnas punktu vai centru atbildīgās amatpersonas rakstveida deklarāciju tās dalībvalsts valodā, kurā putnus ieved, kurā viņš piekrītu putnu pieņemšanai karantīnā. Šādā deklarācijā skaidri norāda karantīnas punkta vai centra nosaukumu un adresi un apstiprinājuma numuru, un tā jānosūta robežkontroles punktam pa e-pastu vai faksu pirms sūtījuma ierašanās robežkontroles punktā, vai to uzrāda importētājs vai viņa darbinieks pirms putnu izlaišanas no robežkontroles punkta." 2. Šā lēmuma 2. pantu papildina ar 5. punktu šādi: "5. Dalībvalstis nosūta citām dalībvalstīm un Komisijai sarakstu, kur norādīti apstiprināto karantīnas punktu vai centru apstiprinājuma numuri, un vietējās atbildīgās veterinārās vienības ANIMO numuru un nosaukumu, kā arī izmaiņas minētajā sarakstā, kas veiktas saskaņā ar Lēmuma 2001/106/EK noteikumiem." 3. Šā lēmuma 3. panta 4. punktu papildina ar šādu teikumu: "Šāds apstiprinājums ir jāatsauc, ja minētie nosacījumi nav izpildīti." 4. Šā lēmuma 4. panta 2. punktā vārdus "ne mazāk kā septiņas dienas un ne vairāk kā" aizstāj ar vārdu "laikā". 5. Lēmuma 2000/666/EK A pielikumu aizstāj ar šā lēmuma pielikumu. 2. pants Lēmumu 2001/106/EK groza šādi: 1. Virsrakstu aizstāj ar šādu tekstu: "Komisijas lēmums, ar kuru izveido paraugu sarakstam, kur uzskaitītas iestādes, ko dalībvalstis apstiprinājušas saskaņā ar dažādiem Kopienas veterināro tiesību aktu noteikumiem, un definē noteikumus, ko piemēro šo sarakstu nosūtīšanai Komisijai.". 2. Šā lēmuma I pielikumam pievieno jaunu 4. punktu: "4. Putnu karantīnas punkti vai centri, kas apstiprināti saskaņā ar Direktīvas 92/65/EEK 18. panta 1. punkta ceturto ievilkumu un Lēmumu 2000/666/EK." 3. Šā lēmuma II pielikumam pievieno jaunu IV punktu: +++++ TIFF +++++ 3. pants Šis lēmums ir adresēts dalībvalstīm. Briselē, 2002. gada 12. aprīlī Komisijas vārdā — Komisijas loceklis David Byrne [1] OV L 268, 14.9.1992., 54. lpp. [2] OV L 117, 24.5.1995., 23. lpp. [3] OV L 278, 31.10.2000., 26. lpp. [4] OV L 137, 19.5.2001., 28. lpp. [5] OV L 39, 9.2.2001., 39. lpp. -------------------------------------------------- PIELIKUMS " “A PIELIKUMS +++++ TIFF +++++ +++++ TIFF +++++ +++++ TIFF +++++ " --------------------------------------------------